Document ID: /roh_data/filtered/fineweb-2-filterrobots_roh.jsonl.gz/17651

La Bregaglia e la chastogna tutgan simplamain ensemen. La chastogna è ina buna part da la cultura da la val. Ils Romans han manà avant passa 2000 onns la chastogna ed il clima agreabel ha fatg il rest.
La cultura da las chastognas
Il festival da chastognas less far attent sin la cultura speziala che stat en colliaziun cun la chastogna, saja quai l’architectura cun las «cascinas» tipicas (chasinas per fimentar las chastognas) ni tut ils products che cuntegnan chastognas. Il festival porscha curs, degustaziuns, spassegiadas e bler auter pli.
In dals puncts culminants da l'onn en Bregaglia
Per trair ina bilantscha per il festival da quest onn èsi memia baud, di il directur da l’organisaziun turistica, Michael Kirchner. Tenor el ha il festival cumenzà bain. Cler è per Kirchner era la la gronda impurtanza turistica ed economica dal festival ch'i dat dapi 13 onns.
RR actualitad video 19:00